《十二月十五日晚宿余杭步》
元代·方回

孰令牵率到钱塘，朝暮随人作酒狂。
蜕壳喜离城市路，发蒙惊见水云乡。
四方上下乾坤阔，万里东西日月望。
向来楼居不得句，此夕叶舟吟兴长。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。